ระเบียบ กระเบียบ ก.ต.ช.ว่าด้วยหลักเกณฑ์และวิธีการจัดระบบการบริหารการปฏิบัติงานด้านการป้องกันและปราบปรามการกระทำความผิดทางอาญาการรักษาความสงบเรียบร้อย และการรักษาความปลอดภัยของประชาชนให้เหมาะสมกับความต้องการของแต่ละท้องถิ่นและชุมชนพ.ศ. ๒๕๕๙ เพื่อให้ภารกิจของสำนักงานตำรวจแห่งชาติในการป้องกันและปราบปรามการกระทำความผิดทางอาญาการรักษาความสงบเรียบร้อยและการรักษาความปลอดภัยในชีวิตและทรัพย์สินของประชาชนมีประสิทธิภาพและเหมาะสมกับความต้องการของแต่ละท้องถิ่นและชุมชนโดยให้องค์กรปกครองส่วนท้องถิ่นและองค์กรภาคเอกชนสามารถเข้ามามีส่วนร่วมในกิจการตำรวจอาศัยอำนาจตามความในมาตรา๗ แห่งพระราชบัญญัติตำรวจแห่งชาติ พ.ศ. ๒๕๔๗ซึ่งแก้ไขเพิ่มเติมโดยประกาศคณะรักษาความสงบแห่งชาติ ฉบับที่ ๑๑๑/๒๕๕๗ เรื่องการแก้ไขเพิ่มเติมกฎหมายว่าด้วยตำรวจแห่งชาติ ลงวันที่ ๒๑ กรกฎาคม ๒๕๕๗ และมาตรา ๑๘(๑) แห่งพระราชบัญญัติตำรวจแห่งชาติ พ.ศ. ๒๕๔๗ และมติ ก.ต.ช. ในการประชุมครั้งที่๑/๒๕๕๙ เมื่อวันที่ ๕ กรกฎาคม ๒๕๕๙ จึงวางระเบียบไว้ ดังต่อไปนี้ข้อ๑ ระเบียบนี้เรียกว่า ระเบียบก.ต.ช. ว่าด้วยหลักเกณฑ์และวิธีการจัดระบบการบริหารการปฏิบัติงานด้านการป้องกันและปราบปรามการกระทำความผิดทางอาญาการรักษาความสงบเรียบร้อยและการรักษาความปลอดภัยของประชาชนให้เหมาะสมกับความต้องการของแต่ละท้องถิ่นและชุมชนพ.ศ. ๒๕๕๙ข้อ๒[๑]ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ ในระเบียบนี้องค์กรปกครองส่วนท้องถิ่น หมายความว่าองค์การบริหารส่วนจังหวัด เทศบาล องค์การบริหารส่วนตำบล กรุงเทพมหานคร เมืองพัทยารวมถึงองค์กรปกครองส่วนท้องถิ่นอื่น ที่มีกฎหมายจัดตั้งองค์กรภาคเอกชน หมายความว่าองค์กรที่จัดตั้งและจดทะเบียนตามกฎหมายและหมายความรวมถึงองค์กรที่จัดตั้งหรือที่มีการรวมตัวกันเพื่อดำเนินภารกิจหรือกิจกรรมตามเป้าหมายหรือวัตถุประสงค์ที่กำหนดไว้ เช่นหอการค้า สภาอุตสาหกรรม สมาคม ธุรกิจท่องเที่ยว บริษัท ห้างหุ้นส่วนจำกัด ชมรมเป็นต้นอาสาสมัคร หมายความว่า ประชาชน กลุ่มบุคคลเจ้าพนักงานองค์กรปกครองส่วนท้องถิ่น บุคคลในองค์กรภาคเอกชนที่เข้ามาช่วยเหลือหรือสนับสนุนการปฏิบัติหน้าที่ ของเจ้าพนักงานตำรวจ เช่นอาสาสมัครตำรวจบ้าน อาสาจราจร และอาสาสมัครในรูปแบบอื่น ๆตามที่สำนักงานตำรวจแห่งชาติกำหนดผู้บริหารองค์กรปกครองส่วนท้องถิ่น หมายความว่านายกองค์การบริหารส่วนจังหวัด นายกเทศมนตรี นายกองค์การบริหารส่วนตำบลผู้ว่าราชการกรุงเทพมหานคร นายกเมืองพัทยารวมถึงผู้บริหารองค์กรปกครองส่วนท้องถิ่นอื่นที่มีกฎหมายจัดตั้งการรักษาความสงบเรียบร้อย หมายถึง(๑)การจัดและอำนวยความสะดวกการจราจร(๒)การให้บริการและช่วยเหลือประชาชนในอำนาจหน้าที่ของตำรวจ(๓)การอำนวยความยุติธรรมทางอาญา(๔)การแก้ไขปัญหายาเสพติด(๕)การปฏิบัติการอื่นใดในการช่วยเหลือ ส่งเสริม หรือสนับสนุนส่วนราชการหน่วยงานของรัฐ หรือองค์กรปกครองส่วนท้องถิ่น ในการดำเนินการซึ่งเกี่ยวข้องกับความสงบสุขของประชาชนข้อ๔เพื่อให้การปฏิบัติภารกิจในการป้องกันและปราบปรามการกระทำความผิดทางอาญาการรักษาความสงบเรียบร้อยและการรักษาความปลอดภัยของประชาชนของสำนักงานตำรวจแห่งชาติเป็นไปโดยเหมาะสมกับความต้องการของแต่ละท้องถิ่นและชุมชนให้ผู้บัญชาการตำรวจนครบาล ผู้บังคับการตำรวจภูธรจังหวัด หัวหน้าสถานีตำรวจมีหน้าที่เชิญองค์กรปกครองส่วนท้องถิ่น และองค์กรภาคเอกชนมาร่วมให้ข้อคิดเห็นในเรื่องนโยบาย แผน หรือโครงการตามภารกิจของสำนักงานตำรวจแห่งชาติ ข้างต้นข้อ ๕ในการจัดทำแผนหรือโครงการตามข้อ ๔ ผู้บัญชาการตำรวจนครบาล ผู้บังคับการตำรวจภูธรจังหวัดหัวหน้าสถานีตำรวจ อาจขอรับการสนับสนุนงบประมาณ อาสาสมัคร วัสดุ ครุภัณฑ์ หรืออื่นๆ จากองค์กรปกครองส่วนท้องถิ่น หรือองค์กรภาคเอกชนได้ตามความจำเป็นและเหมาะสมโดยเสนอแผนหรือโครงการต่อองค์กรปกครองส่วนท้องถิ่นหรือองค์กรภาคเอกชนที่จะขอรับการสนับสนุนข้อ๖เพื่อให้การเสนอแผนหรือโครงการต่อองค์กรปกครองส่วนท้องถิ่นเพื่อขอรับการสนับสนุนตามข้อ๕สามารถดำเนินการได้ภายในระยะเวลาการจัดทำคำของบประมาณรายจ่ายประจำปีและงบประมาณรายจ่ายเพิ่มเติมขององค์กรปกครองส่วนท้องถิ่นให้ผู้บัญชาการตำรวจนครบาลผู้บังคับการตำรวจภูธรจังหวัด หัวหน้าสถานีตำรวจประสานงานกับผู้บริหารองค์กรปกครองส่วนท้องถิ่นเพื่อขอทราบกรอบแนวทางแผนพัฒนาท้องถิ่นและปฏิทินการจัดทำคำของบประมาณรายจ่ายประจำปีและงบประมาณรายจ่ายเพิ่มเติมล่วงหน้าก่อนการประชุมพิจารณางบประมาณรายจ่ายประจำปีและงบประมาณรายจ่ายเพิ่มเติมของสภาองค์กรปกครองส่วนท้องถิ่นไม่น้อยกว่า๖๐ วันข้อ๗ แผนหรือโครงการที่เสนอต่อองค์กรปกครองส่วนท้องถิ่นเพื่อขอรับการสนับสนุนงบประมาณตามข้อ๕จะต้องเป็นภารกิจที่สอดคล้องกับอำนาจหน้าที่ขององค์กรปกครองส่วนท้องถิ่นผู้สนับสนุนและต้องมีรายละเอียด ดังนี้(๑)เหตุผลและรายละเอียดว่าแผน หรือโครงการมีงบประมาณไม่เพียงพอในการดำเนินการและมีความจำเป็นต้องได้รับการสนับสนุน(๒)ต้องแสดงให้เห็นถึงกิจกรรมในแผน หรือโครงการที่เสนอโดยแบ่งส่วนที่ผู้รับการสนับสนุนมีงบประมาณของตนเองและส่วนที่จะขอรับการสนับสนุนให้ชัดเจน(๓)หากมีความจำเป็นเร่งด่วน หรือเป็นกรณีฉุกเฉินให้ระบุเพิ่มเติมโดยแสดงเหตุผลความจำเป็นให้ชัดเจนแผนหรือโครงการตามวรรคหนึ่งต้องเป็นไปตามนโยบายของส่วนราชการ ในสำนักงานตำรวจแห่งชาติและองค์กรปกครองส่วนท้องถิ่นนั้นข้อ๘ เงินที่ได้รับสนับสนุนจากองค์กรปกครองส่วนท้องถิ่นและองค์กรภาคเอกชนให้นำไปจ่ายหรือก่อหนี้ผูกพันได้ตามวัตถุประสงค์ภายในวงเงินที่ได้รับสำหรับวิธีปฏิบัติในการใช้จ่ายเงิน การจัดซื้อ จัดจ้าง การรับเงิน การจ่ายเงินการเบิกเงินจากคลัง การนำเงินส่งคลัง การเก็บรักษาเงิน หลักฐานการจ่ายและเงินเหลือจ่ายให้ถือปฏิบัติตามระเบียบหลักเกณฑ์ของทางราชการข้อ๙ให้ส่วนราชการในสำนักงานตำรวจแห่งชาติที่ได้รับการสนับสนุนตามข้อ ๕ดำเนินการตามแผนหรือโครงการแล้วรายงานต่อองค์กรปกครองส่วนท้องถิ่นและองค์กรภาคเอกชนที่ให้การสนับสนุนทราบเพื่อตรวจสอบและประเมินผลการดำเนินการข้อ๑๐ นอกจากผู้บัญชาการตำรวจนครบาลผู้บังคับการตำรวจภูธรจังหวัด และหัวหน้าสถานีตำรวจแล้วให้ส่วนราชการในสำนักงานตำรวจแห่งชาติ ที่มีหน้าที่รักษาความสงบเรียบร้อยซึ่งผู้บัญชาการตำรวจแห่งชาติให้ความเห็นชอบ สามารถดำเนินการทำความตกลงกับองค์กรปกครองส่วนท้องถิ่นและองค์กรภาคเอกชนตามระเบียบนี้ได้ข้อ๑๑ให้ผู้บัญชาการตำรวจแห่งชาติรักษาการตามระเบียบนี้และให้มีอำนาจในการกำหนดแนวทางปฏิบัติเพื่อให้เป็นไปตามระเบียบนี้ประกาศ ณ วันที่ ๒๙สิงหาคม พ.ศ. ๒๕๕๙พลเอกประยุทธ์ จันทร์โอชานายกรัฐมนตรีประธานกรรมการนโยบายตำรวจแห่งชาติปริยานุช/จัดทำ๑๕ กันยายน๒๕๕๙กัญฑรัตน์/ตรวจ๑๕ กันยายน๒๕๕๙[๑] ราชกิจจานุเบกษาเล่ม ๑๓๓/ตอนพิเศษ ๒๐๗ ง/หน้า ๓/๑๕ กันยายน ๒๕๕๙